CELEX: 32019R0334
Language: sl
Date: 2018-12-19 00:00:00
Title: Delegirana uredba Komisije (EU) 2019/334 z dne 19. decembra 2018 o spremembi Delegirane uredbe (EU) 2015/2446 glede rokov za vložitev vstopnih skupnih deklaracij in predodhodnih deklaracij pri prevozu po morju iz Združenega kraljestva Velika Britanija in Severna Irska, Kanalskih otokov in otoka Man ter na ta območja

28.2.2019   
               
               
                  SL
               
               
                  Uradni list Evropske unije
               
               
                  L 60/1
               
            
         DELEGIRANA UREDBA KOMISIJE (EU) 2019/334
         z dne 19. decembra 2018
         o spremembi Delegirane uredbe (EU) 2015/2446 glede rokov za vložitev vstopnih skupnih deklaracij in predodhodnih deklaracij pri prevozu po morju iz Združenega kraljestva Velika Britanija in Severna Irska, Kanalskih otokov in otoka Man ter na ta območja
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 131(b) in 265(a) Uredbe,
         ob upoštevanju naslednjega:
         
                     (1)
                  
                  
                     Združeno kraljestvo je 29. marca 2017 predložilo uradno obvestilo o nameri o izstopu iz Unije v skladu s členom 50 Pogodbe o Evropski uniji. Pogodbi se za Združeno kraljestvo prenehata uporabljati z dnem začetka veljavnosti sporazuma o izstopu, sicer pa dve leti po uradnem obvestilu, tj. od 30. marca 2019, razen če Evropski svet po dogovoru z Združenim kraljestvom soglasno sklene, da se to obdobje podaljša.
                  
               
                     (2)
                  
                  
                     Ko bo Združeno kraljestvo postalo tretja država in če ne bo sklenjen sporazum o izstopu, bo za blago, ki bo prispelo iz Združenega kraljestva na carinsko območje Unije, veljala obveznost vložitve vstopne skupne deklaracije, za blago, ki bo zapustilo carinsko območje Unije proti namembnemu kraju v Združenem kraljestvu, pa bo veljala obveznost vložitve predodhodne deklaracije. Te izjave je treba vložiti v roku, ki carinskim upravam držav članic zagotavlja dovolj časa za izvedbo ustrezne analize tveganja za varstvene in varnostne namene pred prihodom blaga oziroma pred odhodom blaga, ne da bi to povzročilo večje motnje v logističnih tokovih in postopkih gospodarskih subjektov.
                  
               
                     (3)
                  
                  
                     Trenutno so v skladu z Delegirano uredbo Komisije (EU) 2015/2446 (2) določeni posebni roki za vložitev vstopne skupne deklaracije ali predodhodne deklaracije za premike tovora med carinskim območjem Unije in katerim koli pristaniščem v Severnem morju. Ko bo Združeno kraljestvo postalo tretja država, bi se morali za te namene uporabljati isti roki za blago, ki se prevaža po morju, ki prihaja iz pristanišč Združenega kraljestva, ki se ne nahajajo v Severnem morju, ali izpluje iz njih. Zato bi se morali roki, določeni za pristanišča v Severnem morju, uporabljati za vsa pristanišča Združenega kraljestva Velika Britanija in Severna Irska ter Kanalskih otokov in otoka Man.
                  
               
                     (4)
                  
                  
                     Ta uredba bi morala začeti veljati takoj in se uporabljati od dneva, ki sledi dnevu, ko se Pogodbi prenehata uporabljati za Združeno kraljestvo in v njem, razen če je do navedenega datuma začel veljati sporazum o izstopu, sklenjen z Združenim kraljestvom –
                  
               SPREJELA NASLEDNJO UREDBO:
         
            Člen 1
            Delegirana uredba (EU) 2015/2446 se spremeni:
            
                        (1)
                     
                     
                        v členu 105(c) se doda naslednja točka:
                        
                                    „(vi)
                                 
                                 
                                    vseh pristanišč Združenega kraljestva Velika Britanija in Severna Irska ter Kanalskih otokov in otoka Man;“;
                                 
                              
                  
                        (2)
                     
                     
                        v členu 244(1)(a) se točka (ii) nadomesti z naslednjim:
                        
                                    „(ii)
                                 
                                 
                                    za gibanje tovora v zabojnikih med carinskim območjem Unije in Grenlandijo, Ferskimi otoki, Islandijo ali pristanišči na Baltskem morju, Severnem morju, Črnem morju ali Sredozemskem morju, vsemi pristanišči Maroka in vsemi pristanišči Združenega kraljestva Velika Britanija in Severna Irska ter Kanalskih otokov in otoka Man najpozneje dve uri pred odhodom iz pristanišča na carinskem območju Unije;“.
                                 
                              
                  
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od dneva, ki sledi dnevu, ko za Združeno kraljestvo in v njem prenehata veljati Pogodbi v skladu s členom 50(3) Pogodbe o Evropski uniji.
            Vendar se ta uredba ne uporablja, če je do tega dne začel veljati sporazum o izstopu, sklenjen z Združenim kraljestvom v skladu s členom 50(2) Pogodbe o Evropski uniji.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 269, 10.10.2013, str. 1.
         
            (2)  Delegirana uredba Komisije (EU) 2015/2446 z dne 28. julija 2015 o dopolnitvi Uredbe (EU) št. 952/2013 Evropskega parlamenta in Sveta o podrobnih pravilih v zvezi z nekaterimi določbami carinskega zakonika Unije (UL L 343, 29.12.2015, str. 1).